# אומוניה ניקוסיה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

מועדון האתלטיקה אומוניה ניקוסיה (ביוונית: Αθλητικός Σύλλογος Ομόνοια Λευκωσίας) הוא מועדון כדורגל קפריסאי, אשר משחק בעיר הבירה, ניקוסיה. אומוניה זכתה ב-19 תארי אליפות, ב-12 גביעי קפריסין וב-12 גביעי הסופר קאפ הקפריסאי. המועדון נוסד בשנת 1948 ונהיה חבר בהתאחדות הכדורגל הקפריסאית בשנת 1953. כמועדון אתלטיקה, לאומוניה ישנם גם קבוצות כדורסל, כדורעף, קט-סל ואופניים.

## [עריכה] היסטוריה

מועדון האתלטיקה אומוניה ניקוסיה הוקם בשנת 1948, לאחר מלחמת העולם השנייה. ייסודו של המועדון (ביחד עם מספר מועדונים נוספים), התווצר בעקבות המשבר הפוליטי של התקופה הזו, קונפליקט בין מפלגות הימין למפלגות השמאל. אוהדי אומוניה נחשבים ברובם כתומכי מפלגת השמאל.

בשנת 1953 אומוניה הצטרפה להתאחדות הכדורגל הקפריסאית כקבוצה בליגת העל הקפריסאית. במהלך שנות ה-60 המועדון החל להתהוות כמועדון פאר ברמה הקפריסאית, כאשר זכה בתואר האליפות הראשון שלו בעונת 1960/1961. אומוניה סיימה עם יתרון של 7 נקודות מעל המקום השני, שבו סיימה אנורת'וזיס פאמגוסטה. אומוניה המשיכה במסע ההצלחה שלה וקטפה מאז תארים רבים. עם 19 אליפויות ו-12 גביעים, אומוניה מצאה את העצמה כקבוצה המעוטרת ביותר במדינה. בנוסף לכל, אומוניה השיגה לעצמה עוד שיא של 5 דאבלים - בשנים 1972, 1974, 1981, 1982 ו-1983.

אומוניה הייתה הקבוצה הדומיננטית ביותר בליגה במהלך שנות ה-70, כאשר זכתה ב-7 תארי אליפות רצופות בין 1974 ל-1979, שיא נוסף שבו מחזיקה הקבוצה עד היום.

באותה תקופה שיחק בשורות המועדון אחד השחקנים הגדולים ביותר בתולדות הכדורגל הקפריסאי, החלוץ סוטיריס קאיפאס, וגם השחקן המפורסם גרגורי סאבאס. קאיפאס, הנחשב בעיניי רבים כשחקן הכדורגל הקפריסאי הטוב ביותר בכל הזמנים, זכה בתואר נעל הזהב באירופה אחרי שסיים כמלך השערים בכל הליגות באירופה בשנת 1976 עם 39 שערים - דבר שנחשב להישג הגדול ביותר שבו זכה שחקן כדורגל קפריסאי אי פעם.

למרות הבדלי הרמות הברורים בין אומוניה לשאר הקבוצות הבכירות באירופה, אומוניה הוכיחה את עצמה כיריבה ראויה בגביעי אירופה השונים. בליגת האלופות בעונת 1979/1980, הם חזרו הביתה אחרי תבוסה קשה 10-0 מול איאקס באמסטרדם, וניצחו אותה 4-0 בגומלין, בתצוגת כדורגל מרהיבה בניקוסיה.

אחרי עזיבתו של קאיפאס, אומוניה המשיכה לייצר שחקנים כשרוניים שעזרו לה להמשיך להיות הקבוצה הבכירה במדינה. הקבוצה זכתה באליפות משנת 1981 עד 1985, ושוב ב-1987 וב-1989. למרות הזכייה בתואר בעונת 1992/1993, אומוניה הוכרחה להיות תחת צילה של אנורת'וזיס במהלך שנות ה-90. למרות זאת, אוהדי הקבוצה זכו לראות תצוגות שערים רבות מידי החלוץ ההונגרי יוסף יוריאץ בתחילת העשור, ובהמשך המשיכו לראות תצוגות שערים של הגרמני ראיינר ראופמן.

ראופמן הגרמני, הגיע למועדון השנת 1998. הוא היה השחקן הטוב ביותר באי במשך 4 שנים ואפילו התאזרח ושיחק במדי הנבחרת המקומית. הוא פרש לאחרונה עקב פציעה בגיל 37. עוד כוכב של הקבוצה בשנות ה-90 היה הקשר קוסטאקיס מלקוס, ששיחק אחר כך אצל היריבה אפואל ניקוסיה.

למרות הכל, עד עונת 1999/2000 חיכתה אומוניה בקוצר רוח לזכות בתואר כלשהו, ולבסוף זכתה להניף באותר העונה את הגביע הקפריסאי. כמו שזכתה הקבוצה לסבלנותם המדהימה של אוהדיה, ההצלחה הזו הזכירה לקבוצה את מסורת הגביעים הרצינית שלה. המועדון מחזיק בשיא של הקבוצה היחידה שזכתה בגביע 4 פעמים ברצף בין 1980 ל-1984.

בעשור הבא, תואר האליפות שב למועדון. לאחר הגעתו של המאמן הנק הווארט באמצע העונה, אומוניה טיפסה בטבלה בכדי לזכות באליפות נוספת אחרי ניצחון האלופה הקודמת אנורת'וזיס 3-1, במשחק שהכריע את האליפות. תהילה נוספת הושגה בעונת 2002/2003 כאשר המאמן טוני סאבבסקי הוביל את הקבוצה לאליפות מספר 19. אומוניה זכתה בגביע הקפריסאי בעונת 2004/2005.

## [עריכה] האוהדים

למועדון יש שני מועדוני אוהדים עיקריות: "PA.SY.FI." ו"שער 9", שמייצגים את מרבית האוהדים של הקבוצה.

שער 9 הוא מועדון האוהדים הקטן יותר של הקבוצה. המועדון שאב את שמו של סוטיריס קאיפאס, השחקן הגדול ביותר בתולדות המועדון והמדינה, כאשר הוקם בשנת 1992. מאז המועדון אוהדים עוקב אחרי הקבוצה לכל מקום בעולם שבו שהיא משחקת.

## [עריכה] אצטדיון

מגרשה הביתי הנוכחי של הקבוצה אצטדיון GSP, המכיל 23,400 מקומות ישיבה וידוע גם בשם אצטדיון פאנסיפריה. זה האצטדיון הגדול ביותר בקפריסין. המועדון מתחלק באצטדיון עם אפואל ניקוסיה, המועדון הגדול השני מן העיר, וגם עם אולימפיאקוס ניקוסיה, והקבוצות משתמשות בו מאז שנת 1999. אצטדיונה הקודם של הקבוצה היה אצטדיון מקריו, מאז שנת 1977, ולפניו היה אצטדיון פאלאיו (הישן) ג'י אס פי, שגם בו שיתפו פעולה שלושת הקבוצות מניקוסיה. בשנותיו הראשונות של המועדון, אומוניה שיחקה באצטדיון גול.

## [עריכה] תארים

- ליגת העל הקפריסאית:

אליפויות (19) - 1961, 1966, 1972, 1974, 1975, 1976, 1977, 1978, 1979, 1981, 1982, 1983, 1984, 1985, 1987, 1989, 1993, 2001, 2003.

- הגביע הקפריסאי:

זכיות (12) - 1965, 1972, 1974, 1980, 1981, 1982, 1983, 1988, 1991, 1994, 2000, 2005.

- הסופר קאפ הקפריסאי:

זכיות (12) - 1966, 1979, 1980, 1981, 1982, 1983, 1987, 1988, 1989, 1991, 1994, 2001, 2003, 2005.

## [עריכה] מחלקת הכדורעף

- הגביע הקפריסאי:

זכיות (2) - 1999, 2006.

### [עריכה] סגל

מס' |  | עמדה | שם
--- | --- | --- | ---
1 |  | שוער | דמיטריס לאוני
14 |  | שוער | אדם וזר
29 |  | שוער | אנטוניו אנטוניס
? |  | שוער | אנטוניס גיורגלידיס
2 |  | מגן | גיורגיס תיאודוטו
3 |  | מגן | יואכים יואכים
4 |  | מגן | נלסון טאברס וייגה
8 |  | מגן | דניאל באיין
21 |  | מגן | ניקולס גיורגיו
81 |  | מגן | לויזוס קקויאניס
99 |  | מגן | פטרוס קונאפיס
55 |  | מגן | גיורגיס קונסטנטי
28 |  | מגן | גיורגיס ציקוס
? |  | מגן | פול ריצ'י

מס' |  | עמדה | שם
--- | --- | --- | ---
24 |  | מגן | מריוס ניקולאו
11 |  | קשר | סיניסה דוברסינוביץ'
7 |  | קשר | ולטקו גרוזדנוסקי
20 |  | קשר | קוסטאס קאיפאס
16 |  | קשר | אלכסנדרוס קאנאריס
17 |  | קשר | לויזוס לובאריס
30 |  | קשר | מגנו מוקלין
5 |  | קשר | זה אליאס
23 |  | קשר | גיורגיס קמרלינגוס
? |  | קשר | קוסטאס קיאסוס
10 |  | חלוץ | גיורגיס ואקופציס
70 |  | חלוץ | מוסה מגוני
77 |  | חלוץ | ישמעאל בה

ליגת העל הקפריסאית (Παγκύπριο Πρωτάθλημα Α΄ Κατηγορίας), עונת 2005/06

אתניקוס אקנאס | אנורתוסיס פמגוסטה | ניה סאלאמיס פמגוסטה | אפופ קינירס פיאס | אנטוי לאקטאמיה | AEK לרנקה | AEL לימסול | אפפ קיפרונדה | אפולון לימסול | דיגניס מורפו | אפואל ניקוסיה | אולימפיאקוס ניקוסיה | אומוניה ניקוסיה | אנוסיס נאון פראלימני

מקור: http://he.wikipedia.org../../../%D7%90/%D7%95/%D7%9E/%D7%90%D7%95%D7%9E%D7%95%D7%A0%D7%99%D7%94_%D7%A0%D7%99%D7%A7%D7%95%D7%A1%D7%99%D7%94.html

קטגוריה: קבוצות כדורגל קפריסאיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Nederlands